CELEX: 32007D0012
Language: hu
Date: 2006-12-20 00:00:00
Title: A Bizottság határozata ( 2006. december 20. ) a Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről szóló 2005/363/EK határozat módosításáról (az értesítés a C(2006) 6729. számú dokumentummal történt)   (EGT vonatkozású szöveg)

12.1.2007   
            
            
               HU
            
            
               Az Európai Unió Hivatalos Lapja
            
            
               L 7/21
            
         
      A BIZOTTSÁG HATÁROZATA
   
   (2006. december 20.)
   a Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről szóló 2005/363/EK határozat módosításáról
   (az értesítés a C(2006) 6729. számú dokumentummal történt)
   (EGT vonatkozású szöveg)
   (2007/12/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (3) és különösen annak 4. cikke (3) bekezdésére,
   mivel:
   
               (1)
            
            
               A Szardínián (Olaszország) jelen lévő afrikai sertéspestissel szembeni állat-egészségügyi védintézkedésekről szóló, 2005. május 2-i 2005/363/EK bizottsági határozatot (4) a szardíniai Nuoro megyében és Sassari megye egy részén előforduló afrikai sertéspestis miatt fogadták el.
            
         
               (2)
            
            
               Olaszország tájékoztatta a Bizottságot a 2005/362/EK bizottsági határozat (5) által jóváhagyott, Szardínián a vaddisznók afrikai sertéspestisének a felszámolására vonatkozó terv végrehajtásának eredményeiről és a járvány Szardínia területén való sikeres visszaszorításáról.
            
         
               (3)
            
            
               Ezért a 2005/363/EK határozat 5. cikke (2) bekezdése b) pontjának i. alpontjában említett azon területek jegyzékéből, amelyek ki vannak zárva az e cikkben előírt azon eltérés alól, amelyek alapján az olasz hatóságok bizonyos feltételek teljesülése esetén engedélyezhetik sertéshús szállítását, el kell hagyni Orestano megyét és Sassari, valamint Nuoro megye egyes településeit.
            
         
               (4)
            
            
               Ezért a 2005/363/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/363/EK határozat I. mellékletének helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. december 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 395., 1989.12.30., 13. o. A legutóbb a 2004/41/EK európai parlamenti és tanácsi irányelvvel (HL L 157., 2004.4.30., 33. o.) módosított irányelv.
   
      (2)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (3)  HL L 18., 2003.1.23., 11. o.
   
      (4)  HL L 118., 2005.5.5., 39. o., legutóbb a 2005/494/EK határozattal (HL L 182., 2005.7.13., 26. o.) módosítva.
   
      (5)  HL L 118., 2005.5.5., 37. o.
   
      MELLÉKLET
      
         
            „I. MELLÉKLET
            Szardíniának az 5. cikk (2) bekezdése b) pontjának i. alpontjában említett területei:
            
                        (a)
                     
                     
                        Nuoro megyében a következő települések területe: Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai és Villagrande Strisaili;
                     
                  
                        (b)
                     
                     
                        Sassari megyében a következő települések területe: Ala' dei Sardi, Anela, Budduso', Bultei, Nughedu di San Nicolo' és Pattada.”